Diari Oficial de la Generalitat Valenciana


Sumari del DOGV 3177, del 05-02-1998 (1998/415)

Aprovació del Projecte de Reparcel·lació del Pla Especial de Reforma Interior nº 22.
------------------------------------------------------------------------------------

### Dades del document

Número de DOGV
:   3177

Data del DOGV
:   05-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/415


Organisme emissor
:   Ajuntament de Castelló de la Plana

Tipus de document
:   Anunci

Aprovació del Projecte de Reparcel·lació del Pla Especial de Reforma Interior nº 22. [1998/X415]
  
L'Ajuntament de Castelló de la Plana, en la sessió plenària del 28 de novembre de 1997, adoptà el següent acord:
  
«Vist l'expedient que s'està instruint per a aprovar el projecte de reparcel·lació i urbanització del Pla Especial de Reforma Interior núm. 22, situat entre el camí del Serradal, Pla Especial de Reforma Interior núm. 21 i el parc del Pinar, i vists els següents
  
Antecedents
  
1) En data 26 de juliol de 1991 s'aprovà el projecte del Pla Especial de Reforma Interior núm. 22, i en dates 28 de febrer de 1992 i 25 de setembre de 1992, el projecte de compensació i urbanització, respectivament.
  
2) En data 2 de juny de 1997, s'aprovà el projecte modificat del Pla Especial de Reforma Interior núm. 22, el principal objectiu del qual fou el canvi de tipologia de l'edificació, que passà, en part del seu àmbit, de bloc a unifamiliar adossat.
  
3) En execució del Planejament, la Junta de Compensació exposà al públic el projecte de reparcel·lació i urbanització, mitjançant anuncis al Diari Oficial de la Generalitat Valenciana núm. 2.717, de data 27 de març de 1996, i al periòdic Levante de data 8 de març de 1996, amb notificació personal a les persones interessades, sense que conste a l'expedient que s'haja formulat cap al·legació.
  
4) La Junta de Compensació ha sol·licitat l'adquisició de l'excedent d'aprofitament que correspon a l'Ajuntament, amb el compromís de destinar els terrenys on es materialitze aquest aprofitament a la construcció d'habitatges sotmesos a algun règim de protecció pública. Així mateix, s'ha sol·licitat la subscripció d'un conveni per a materialitzar el compromisos relatius als terminis d'edificació, penalitzacions per incompliments, etc.; per tot açò, i tenint en compte que:
  
I. Els projectes presentats s'han sotmès a informe dels serveis tècnics d'urbanisme que els han trobat conforme.
  
II. La Junta de Compensació ha dipositat a la Tresoreria Municipal la quantitat de 21.299.703 pessetes en concepte de pagament de l'aprofitament urbanístic municipal, que es correspon amb l'excedent del 90 % de l'aprofitament tipus no adquirit fins aquest moment pels propietaris al Pla Especial de Reforma Interior núm. 22.
  
III. El secretari general de la Corporació ha emés informe que, amb caràcter general, estudia l'aprofitament urbanístic apropiable pels propietaris de sòl a les actuacions integrades, del qual es desprèn que: després de la Sentència 61/1997, que interpreta que la Constitució Espanyola i els Estatuts d'Autonomia atribueixen a les Comunitats Autònomes la competència per a efectuar ?la delimitació completa i aïllada de l'aprofitament urbanístic- i fins que l'Estat dicte la norma que establisca els límits o marges entre els quals aquestes han d'exercir aquesta potestat, s'han d'aplicar els articles 30.1.E) i 60.2 (que remet receptivament a l'article 27.1 i 2 del Text Refós de la Llei sobre el Règim del Sòl i Ordenació Urbana, aprovat per RD Leg. 1/1992, de 28 de juny) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, dels quals es dedueix que als programes d'actuació integrada correspon el 85 per 100 de l'aprofitament urbanístic als propietaris de terrenys i el 15 per 100 a l'Ajuntament. Així mateix, s'han emés informes pel senyor Interventor Municipal de Fons i pels Serveis Jurídics d'Urbanisme que coincideixen amb el criteri abans esmentat.
  
IV. En la Circular de la Direcció General d'Urbanisme i Ordenació del Territori, de 29 d'abril de 1997, es fa constar que és d'aplicació l'article 2 de la Llei 7/1997, de 14 de abril, el qual concreta l'aprofitament urbanístic apropiable pels propietaris de sòl urbà inclòs en unitats d'execució, en un 90% del tipus de l'àrea de repartiment, per la qual cosa aquest percentatge és el que s'aplicarà per a determinar el dret dels propietaris, al Pla Especial de Reforma Interior núm. 22.
  
V. De la disposició transitòria quarta de la Llei Reguladora de l'Activitat Urbanística, es desprèn que les Juntes de Compensació tindran la condició legal d'urbanitzador, de la corresponent unitat d'execució, a la qual s'aplicaran les previsions d'aquesta llei que siguen compatibles amb les condicions substantives de l'acord d'adjudicació. La Junta podrà promoure la reparcel·lació encara que estiguera previst el sistema de compensació.
  
VI. L'article 17.1 del Reglament de Béns de les Entitats Locals, determina que les Corporacions Locals, estan obligades a formar inventari de tots els seus béns i drets. Així mateix, l'article 277.1 del Text Refós de la Llei del Sòl disposa l'afecció al Patrimoni Municipal del Sòl dels béns patrimonials que resulten classificats pel plantejament urbanístic com a sòl urbà.
  
Per tot açò, i vists els informes emesos amb aquesta finalitat, la Circular de la Direcció General d'Urbanisme i Ordenació del Territori i els preceptes abans esmentats, a proposta de la Comissió Informativa d'Urbanisme i Obres, s'acorda:
  
1) Reconèixer a la Junta de Compensació del Pla Especial de Reforma Interior núm. 22, la condició legal d'urbanitzadora per al desenvolupament urbanístic de la Unitat d'Execució delimitada per l'esmentat Pla Especial de Reforma Interior.
  
2) Alienar a la Junta de Compensació del Pla Especial de Reforma Interior núm. 22, l'aprofitament urbanístic municipal, per la quantitat de 99.256.202 pessetes.
  
3) Aprovar el projecte de reparcel·lació del Pla Especial de Reforma Interior núm. 22
  
4) Aprovar el projecte d'urbanització del Pla Especial esmentat abans, amb un pressupost de 81.830.873 pessetes.
  
5) Requerir a la Junta de Compensació del Pla Especial de Reforma Interior núm. 22 que ingresse a la Tresoreria Municipal, en el termini de 15 dies des que es notifique aquest acord, la quantitat de 6.377.521 pessetes, en concepte de garantia de les obres d'urbanització.
  
6) Acceptar els compromisos formulats per la Junta de Compensació que es concreten en : a) Urbanització completa del Pla Especial de Reforma Interior núm. 22, d'acord amb el projecte d'urbanització que s'aprova i cèdula urbanística; b) El terreny on es materialitza l'aprofitament urbanístic municipal es destinarà a la construcció d'habitatges subjectes a algun règim de protecció pública; c) edificació dels terrenys en el termini màxim de tres anys des que es puga obtindre llicència d'obres; d) declaració de la caducitat de la condició d'urbanitzador en el cas d'incompliment de compromisos amb exigència de les penalitats determinades a l'article 97.3 de la Llei de Contractes de les Administracions Públiques.
  
7) Publicar aquest acord al Diari Oficial de la Generalitat Valenciana, Butlletí Oficial de la Província, premsa local i al tauler d'anuncis d'aquest ajuntament, notificar als particulars interessats i remetre l'expedient a la Comissió Territorial d'Urbanisme.
  
8) Inscriure l'acord aprovatori de la reparcel·lació al Registre de la Propietat, i instar-hi el fet d'expedir les certificacions administratives exigides per la legislació hipotecària.
  
9) Incloure a l'Inventari del Patrimoni Municipal la parcel·la de 1.053 m2 de superfície com a bé patrimonial per al Patrimoni Municipal del Sòl.
  
10) Incloure a l'Inventari del Patrimoni Municipal els vials i les zones verdes com a béns de domini públic d'us públic i les zones dotacionals com a béns de domini públic de servei públic».
  
Contra l'acte que es publica, qualsevol persona interessada podrà interposar recurs contenciós administratiu, davant de la Sala del Contenciós Administratiu del Tribunal Superior de Justícia de la Comunitat Valenciana, dins del termini de dos mesos que es comptaran a partir del dia següent de la seua publicació, d'acord amb el que estableix l'article 52 de la Llei 7/1985, de 2 d'abril, Reguladora de les Bases de Règim Local i l'article 58 de la Llei Reguladora de la Jurisdicció Contenciosa Administrativa de 27 de desembre de 1956, sense perjudici d'utilitzar qualsevol altre recurs que es considere convenient. La interposició d'aquest recurs contenciós administratiu requerirà comunicació prèvia a aquest ajuntament, de conformitat al que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.